CELEX: 62019TN0648
Language: hu
Date: 2019-09-26 00:00:00
Title: T-648/19. sz. ügy: 2019. szeptember 26-án benyújtott kereset – Nike European Operations Netherlands és Converse Netherlands kontra Bizottság

9.12.2019   
            
            
               HU
            
            
               Az Európai Unió Hivatalos Lapja
            
            
               C 413/57
            
         
      2019. szeptember 26-án benyújtott kereset – Nike European Operations Netherlands és Converse Netherlands kontra Bizottság
      (T-648/19. sz. ügy)
      (2019/C 413/69)
      Az eljárás nyelve: angol
      
         Felek
      
      
         Felperesek: Nike European Operations Netherlands BV (Hilversum, Hollandia) és Converse Netherlands BV (Amszterdam, Hollandia) (képviselők: R. Martens és D. Colgan ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  teljes egészében semmisítse meg az eljárást megindító megtámadott határozatot, azaz az SA.51284 (2018/NN) számú állami támogatás – Hollandia – a Nike javára nyújtott esetleges állami támogatás ügyben a hivatalos vizsgálati eljárás megindítását elrendelő 2019. január 10-i bizottsági határozatot; (1) és
               
            
                  —
               
               
                  kötelezze a Bizottságot a jelen eljárás összes költségének viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek három jogalapra hivatkoznak.
      
                  1.
               
               
                  Az első jogalap azon alapul, hogy a Bizottság megsértette az EUMSZ 107. cikk (1) bekezdését, az EUMSZ 108. cikk (2) bekezdését, az EUMSZ 108. cikk alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (2) 1. cikkének d) pontját, 1. cikkének e) pontját és 6. cikkének (1) bekezdését, az Európai Unió Alapjogi Chartája 41. cikkének (1) és (2) bekezdését, a megfelelő ügyintézés elvét és az egyenlő bánásmód elvét, mivel a vitatott intézkedések támogatás jellegének előzetes értékelésekor tévesen alkalmazta a jogot.
               
            
                  2.
               
               
                  A második jogalap azon alapul, hogy a Bizottság megsértette az EUMSZ 107. cikk (1) bekezdését, az EUMSZ 108. cikk (2) bekezdését, az EUMSZ 296. cikk (2) bekezdését, az Európai Unió Alapjogi Chartája 41. cikkének (1) bekezdését és 41. cikke (2) bekezdésének c) pontját, valamint az EUMSZ 108. cikk alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet 6. cikkének (1) bekezdését, mivel nem indokolta meg kellően azon megállapítását, hogy a vitatott intézkedések megfelelnek az állami támogatás valamennyi elemének, különösen pedig azt, hogy ezen intézkedések miért tekintendők szelektívnek.
               
            
                  3.
               
               
                  A harmadik jogalap azon alapul, hogy a Bizottság megsértette az EUMSZ 296. cikk (2) bekezdését, az Európai Unió Alapjogi Chartája 41. cikkének (1) bekezdését és 41. cikke (2) bekezdésének c) pontját, valamint az EUMSZ 108. cikk alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet 6. cikkének (1) bekezdését és 7. cikkének (1) bekezdését, mivel a hivatalos vizsgálatot idő előtt megindította, és nem indokolta meg kellően az állami támogatás fennállását, noha nem álltak fenn az előzetes vizsgálat folytatását akadályozó nehézségek.
               
            
         (1)  HL 2019. C 226., 31. o.
      
         (2)  Az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (HL 2015. L 248., 9. o.).